**BORNHOLMSKE DRAGONER**



**3. REFERAT – BESTYRELSESMØDE - 2017**

**TID:** Fredag den 4. august 2017, kl. 16.00

**STED:** Almegårds Kaserne, Cafeteria Syd

**DELTAG.:** Per A. Nielsen – FM

 Jens P. Christoffersson – NF/SE

 Kurt Munch – KS – afbud, udtrådt af bestyrelsen

 Ole Holm – OH

 Ole Larsen – OL

 Eilief G. Andersen – EGA

 Sven Holm Jensen – SHJ

 Jan Witzner Jensen – (JWJ) - suppleant

 Bjarne Hansen – (BH) - suppleant

**DAGSORDEN:**

1. **Godkendelse af dagsorden**

NF bød velkommen til det første bestyrelsesmøde efter konstitueringen 14.01.17., og bad om, at give en kort redegørelse omkring bestyrelsessituationen, før den egentlige dagsorden.

Dette blev godkendt.

NF redegjorde for de forhold, der havde været blandt 2 af bestyrelsesmedlemmerne og hvad der er blevet foretaget rent administrativt med bank og på div. lister.

Dette blev taget til efterretning.

NF havde på ovenstående baggrund kontaktet Jan Witzner Jensen, der indvilligede i, at overtage posten som kasserer.

Overdragelsen til ny kasserer bliver foretaget sammen med NF, og der bliver udfærdiget nye nødvendige dokumenter til banken.

Dette blev godkendt af den samlede bestyrelse.

1. **Opfølgning af referat fra sidste møde**
* **Opfølgning på Bestyrelsesinfo**

NF kunne konstatere, at der siden det konstituerende bestyrelsesmøde efter 2. Ordinære Generalforsamling 14.01.17., ikke havde været noget bestyrelsesmøde.

Der er imidlertid hver måned udsendt et Bestyrelsesinfo på i alt 16 sider plus billeder, der har givet oplysninger om, hvad der har rørt sig i foreningen.

Flere gav udtryk for at de havde været godt tilfreds med denne info.

NF gav udtryk for lidt manglende tilbagemeldinger på de udsendte Bestyrelsesinfo, samt at når der svares, at det sker på ”den samme” mail, så indholdet er samlet.

1. **Orientering fra Formanden/Næstformanden**
* **Opfølgning på renovering af M24 – NF/FM**

NF gav en kort info omkring den seneste renovering, primært om gearkassen, og at motoren nu står færdig på Ndr. Mulebygaard, dog med et konstateret brud på et par af ”kopperne” på den ene halvdel af kardankrydset.

FM har allerede kontaktet GHR for evt. at få et kardankryds.

Herefter kom en lang drøftelse om, hvornår og hvordan motoren kunne lægges i igen, og følgende blev besluttet:

Fredag 11.08.17. flyttes motor til AK – M 24 trækkes tilbage til AK, motor lægges i lørdag og eller søndag – M24 ”testes”, evt. males, og køres retur til Forsvarsmuseet mandag, under forudsætning af, at følgende forhold kan opfyldes.

Der foretages:

* Kontakt til GHR igen straks mandag vedr. kardankryds – (FM)
* ECH kontaktes mandag for evt. flytning af motor og M24 fredag 11.08.17. – (EGA)
* KV kontaktes for orientering og godkendelse af handlingen – (NF)
* Kontakt til Kommandanten på AK for tilladelse til at bruge Garage 55 – (NF)

Skulle der på et af de ovenstående punkter, ikke blive givet tilladelse eller andet forhindrende, udsættes handlingen.

* **Opfølgning på omskoling – NF**

NF orienterede om et skriv fra DHM, hvor det fremgår, at grundlaget for omskoling starter med et evt. brevskolekursus omfattende SIKPAN. Det fremgår dog ikke helt klart, hvem kan/skal godkende dette og hvor og hvordan det bliver registreret efterfølgende, og det har trods gentagne forsøg ikke været mulig,t at få kontakt til Bo Kjærgård eller CH for Uddannelsessektionen ved HKIC i Oksbøl.

Det kom frem, at Jørn Henning på ECH evt. kunne forestå dette, eller at der tages kontakt til JDR, da de tilsyneladende har gennemgået dette brevskolekursus.

EGA vil mandag tale med Jørn Henning om dette, og melde tilbage til NF for en evt. kontakt til JDR.

Da omskolingskandidaterne allerede har gennemgået SIKPAN tidligere i år, burde denne prøveaflæggelse kunne foretages hurtigt, og så håbe på, at M 24 snart er køreklar, så praktikken kan gennemføres.

* **Forhold ved dødsfald blandt medlemmerne – Forretningsorden – NF**

Da BD indenfor de sidste måneder har haft 2 dødsfald blandt medlemmerne, og da der har været tvivl omkring hvordan deltagelse, indsamling og brug af midler skulle håndteres, blev dette drøftet, med henblik på et afsnit i Forretningsordenen.

Bestyrelsen besluttede, at:

* Der indsamles via mail og evt. Facebook som hidtil
* Der bestilles krans/blomster i forhold til beløbets størrelse
* Der skal være bånd med tekst inkl. under alle forhold
* Betales efter indbetalingsfrist går beløbet til ”en buffer”
* Min. beløbet er 250, - til 300,- kr. og hvis min. beløbet ikke opnås dækker BD resten

NF udarbejder tekstforslag og fremsender dette til godkendelse i bestyrelsen.

1. **Orientering fra Kassereren**
* **Status på økonomi**

NF og tidligere kasserer og med adgang til BD konto, kunne oplyse, at der er et indestående på ca. 15.300, hvor 32 medlemmer har indbetalt kontingent, og når resten betaler, ca. 13.500, vil den samlede saldo blive ca. 28.700.

Herfra skal trækkes det lån der er ydet BD på 10.000 kr., afvikling af bestyrelsesmøder, generalforsamling, samt evt. køb af lidt reservedele m.m. – så et kvalificeret bud vil være et årsresultat på ca. 12 – 14.000 kr. hvilket er mindre end budgetteret.

Årsagen hertil er blandt andet manglende medlemstilgang, manglende salg af mærker som det ser ud lige i øjeblikket.

* **Budget generelt**

På spørgsmålet om hvordan budgettet fremkommer, redegjorde NF for dette med baggrund i nogle af de elementer der fremgår i forrige afsnit.

* **Medlems til og afgang**

NF redegjorde for medlemstallet, der pt. har et netto minus på 3.

Det blev drøftet, hvordan vi kunne tiltrække flere medlemmer, og forskellige forslag til aktiviteter blev bragt i spil – generelt var mulighederne måske ikke så store her på Øen som i det øvrige land, så der er ekstra store udfordringer, og skal bornholmerne rejse ved vi jo af erfaring, at det kan blive lidt dyrt.

Forslag der kunne arbejdes videre med er:

* Sammenkomster evt. på AK
* En form for ”Åben Gård” på Forsvarsmuseet
* Fremvisning af OPKBTN køretøjer m.m. på AK
* Bornholmertårnet – Segen - Hjemmeværnsbåden
* Skydning evt. på Raghammer

En af ovennævnte aktiviteter – ”Åben Gård” – kunne evt. afvikles, og annonceres i pressemeddelelsen umiddelbart før den stiftende generalforsamling for Støtteforeningen.

1. **Orientering fra IT-ansvarlige**
* **Status på Hjemmesiden – OH**

OH orienterede om status på Hjemmesiden, og at der mangler lidt endnu.

Der blev drøftet Dropbox, og at det ville være bedst, at vores havde en egen konto og ikke blandet sammen med KM, og det vil OH sørge for, og melder tilbage.

Det blev ligeledes drøftet, at lægge vores billeder over på et link, da vores Hjemmeside er fyldt godt op.

Tilmeldingsblanketten og køb af mærker er midlertidigt omlagt således, at det er NF der modtager disse beskeder.

OH fik ros for arbejdet med Hjemmesiden.

1. **Evaluering af afholdte arrangementer**

Ingen afholdte arrangementer.

1. **Kommende arrangementer**
* **Generalforsamling 2018 – 13. januar? – NF**

Datoen fastsat til den 13. januar 2018, og proceduren er den samme, startende med bestyrelsesmøde, generalforsamling og Dragonfest, herunder konstituering af bestyrelse.

OL sørger for at aftale med Cafeteriaet på AK og melder tilbage til NF.

* **Afvikling af Stiftende Generalforsamling for Støtteforeningen**

Afviklingen af denne aktivitet er udsat grundet bestyrelsessituationen.

Der blev drøftet kontingent, og det blev fastsat til 175,- kr. ligesom i BD.

På spørgsmålet om, hvad medlemmerne fik for deres medlemskab, var de samme aktiviteter i spil som nævnt under Punkt 4, samt deltagelse i Dragonfesten, hvilket kunne være en start, og så se hvad den nye bestyrelse og de nye medlemmer kunne supplere med.

1. **Gensidig orientering fra bestyrelsesmedlemmerne**

EGA orienterede om fremstilling af påfyldningsrørene til benzintankene.

NF orienterede om et skriv fra DHM – blev rundsendt til gennemsyn - hvor der kunne søges sponsorater til projekter.

Snakken kom straks på nye bælter, og der blev hurtigt fundet et link på ”Phonen”, hvor der var nye bælter til salg for 20.000 euro, hvilket svarer til min. 150.000 danske kr.

NF forsøger at udarbejde en projektbeskrivelse og ansøgning inden den 16. august 2017.

NF gjorde opmærksom på, at iht. vores Forretningsorden skal afgående bestyrelses-medlemmer honoreres med en gave til ca. 250,- kr.

NF sørger for dette.

1. **Næste møde**

Næste møde er foreløbig planlagt til generalforsamlingsdagen, og indtil da, vil der tilgå Bestyrelsesinfo, som hidtil, hvis ikke andet opstår.

1. **Eventuelt**

NF har haft en samtale med Morten Jensen – ”hovedmanden” bag adskillelse og samling af gearkassen – om han evt. var interesseret i at blive en del ”skruegruppen” – og det ville han gerne.

En samlet bestyrelse var tilfreds med, at vi ad denne vej har muligheden for at få yngre og teknisk kompetente kræfter med i gruppen.

 

Jens P. Christoffersson

sekretær/næstformand